Fîlmê bi kirdkî 'Govenda Alî û Zîn' Festîvala Fîlman a Mîyanneteweyîye ya Salentoyî ya 19. de xelata 'Fîlmê Tewr Başî' girewte.
Dîrektor û senarîstê fîlmî Mehmet Alî Konarî hesabê xo yê medyaya dîjîtale de xebera xelate daye.
Fîlmî verî zî xeylêk festîvalan ra xelatî girewtbî.
Fîlm Çewlîg de ame girewtene. Babeta fîlmî wina ya: Dayka Zîne semedê lajê xo yê ciwano ke kişîyayo wazena govendêka pîle ya veyve bikera. No waştişê Dayka Zîne sere de lajê ci yê pîlî Îsa pêro ferdanê keyeyî şaş keno.
